Şeful Mossadului ar urma să reia discuțiile despre încetarea focului în Gaza, cu oficiali din Qatar și Egipt
David Barnea, şeful Mossadului, este aşteptat să reia duminică, la Doha, discuţiile cu oficiali din Qatar şi Egipt cu privire la o posibilă încetare a focului în Fâşia Gaza, a declarat sâmbătă o sursă pentru Reuters, transmite News.ro.
Potrivit acestei surse, discuţiile se vor axa pe ultimele piedici în negocierile indirecte dintre Israel şi Hamas, în special privind numărul de prizonieri palestinieni care ar putea fi eliberaţi în schimbul ostaticilor încă reţinuţi în Fâşia Gaza şi ajutorul umanitar pentru populaţia enclavei palestiniene, ameninţată de foamete, potrivit mai multor observatori.
Principala agenţie de ajutor umanitar a ONU în Gaza, UNRWA, a avertizat sâmbătă că în nordul enclavei se înregistrează o creştere accelerată a cazurilor de malnutriţie acută, care afectează în prezent o treime dintre copiii cu vârsta sub doi ani.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank